Χρυσό Παπούτσι

Το Χρυσό Παπούτσι (γαλλικά: Soulier d'Or) είναι ατομικό ευρωπαϊκό ποδοσφαιρικό βραβείο. Απονέμεται στον κορυφαίο σκόρερ μεταξύ των πρώτων κατηγοριών των ευρωπαϊκών πρωταθλημάτων ποδοσφαίρου. Καθιερώθηκε τη σεζόν 1967-68 με πρωτοβουλία του γαλλικού περιοδικού France Football. Στο δεύτερο και στον τρίτο της κατάταξης απονέμονται το Αργυρό και το Χάλκινο Παπούτσι, αντίστοιχα. Από την περίοδο 1996-97 η κατάταξη των σκόρερ γίνεται με βάση ένα σύστημα βαθμών, στο οποίο τα γκολ από τα πέντε μεγαλύτερα και δυσκολότερα πρωταθλήματα (αγγλικό, ισπανικό, ιταλικό, γερμανικό, γαλλικό) βαθμολογούνται με 2 βαθμούς, ενώ όλα τα υπόλοιπα με 1,5 ή 1. Ο συντελεστής δυσκολίας των πρωταθλημάτων καθορίζεται με βάση την ετήσια κατάταξη της UEFA. Από την περίοδο 1996-97 και μέχρι σήμερα, η απονομή του βραβείου γίνεται από τη European Sports Media.

 Ως το 1991 το Χρυσό Παπούτσι κατακτούσε όποιος ποδοσφαιριστής πετύχαινε τα περισσότερα γκολ στο εθνικό του πρωτάθλημα, ανεξαρτήτως της δυσκολίας του. * Ο Τόνι Πόλστερ παρέλαβε το βραβείο ετεροχρονισμένα, το 1990, λόγω της τιμωρίας του Ρουμάνου Ροντιόν Καματάρου. Παρ΄ όλα αυτά, επιτράπηκε στον Καματάρου να κρατήσει το δικό του βραβείο.* Ο Ντάρκο Πάντσεφ παρέλαβε το έπαθλο μόλις το 2006, λόγω μιας διαμαρτυρίας από την Κύπρο, όπου δύο παίκτες (Σουάντ Μπετσίροβιτς και Πανίκος Ξιούρουππας) ισχυρίστηκαν ότι είχαν σκοράρει 40 γκολ, αν και στις επίσημες λίστες των σκόρερ αναφέρονταν μόνο 19. Με αφορμή αυτή την περίπτωση, το περιοδικό France Football αποφάσισε να διακόψει την απονομή του επάθλου. Το 1991, το France Football διέκοψε την απονομή του επάθλου. Αφορμή υπήρξε η υπόθεση Πάντσεφ του 1990-91, αλλά πραγματική αιτία ήταν η δημιουργία δεκάδων νέων πρωταθλημάτων αμφίβολης δυναμικότητας, έπειτα από την κατάρρευση της Σοβιετικής Ένωσης. Έτσι η κατάταξη που ακολουθεί είναι ανεπίσημη. Το 1996 το Χρυσό Παπούτσι καθιερώθηκε ξανά αλλά με νέους κανονισμούς. Από την περίοδο 1996-97 την απονομή του επάθλου ανέλαβε η "European Sports Magazines", δηλαδή η «Ένωση Αθλητικών Περιοδικών της Ευρώπης». Αποφασίστηκε ο νικητής να προκύπτει από ένα σύστημα βαθμολογίας, στο οποίο τα γκολ στα δυσκολότερα πρωταθλήματα πριμοδοτούνται με περισσότερους πόντους. Με το νέο σύστημα δεν αδικούνται οι σπουδαίοι σκόρερ που αγωνίζονται σε κορυφαίες ομάδες καλών πρωταθλημάτων, όπου είναι πιο δύσκολο το σκοράρισμα. Από την άλλη, όμως, είναι πλέον πολύ δύσκολο να κατακτήσει το χρυσό παπούτσι παίκτης που δεν αγωνίζεται σε υψηλής βαθμολογίας πρωτάθλημα. Είναι χαρακτηριστικό πως μετά το 1996 μόνο τέσσερις φορές πήραν το έπαθλο ποδοσφαιριστές πρωταθλημάτων "δεύτερου" επιπέδου, στα οποία τα γκολ έχουν συντελεστή 1,5 και καμιά φορά από πρωταθλήματα με συντελεστή 1. Όλες τις άλλες χρονιές οι νικητές προέρχονταν από πρωταθλήματα με συντελεστή 2. Το σύστημα βαθμολογίας έχει ως εξής: 2 βαθμοί: κάθε γκολ στα πρωταθλήματα που βρίσκονται στις θέσεις 1 ως 5 με βάση την κατάταξη της UEFA. 1,5 βαθμός: κάθε γκολ στα πρωταθλήματα που βρίσκονται στις θέσεις 6 ως 21. 1 βαθμός: κάθε γκολ στα πρωταθλήματα που βρίσκονται από την 22η θέση και μετά. Η κατάκτηση του επάθλου έστω και μία φορά είναι ιδιαίτερα δύσκολη υπόθεση, μιας και οι ποδοσφαιριστές αγωνίζονται σε διαφορετικά πρωταθλήματα και επομένως συναγωνίζονται με άνισους όρους. Πολύ πιο δύσκολο είναι να το κατακτήσουν για δεύτερη ή τρίτη φορά. Στα τόσα χρόνια του θεσμού, μόλις δύο ποδοσφαιριστές έχουν καταφέρει να κερδίσουν το έπαθλο τρεις φορές στην καριέρα τους, ενώ άλλοι οκτώ το πήραν δύο φορές. Το 2019, ο Αργεντινός Λιονέλ Μέσι έγινε ο πρώτος παίκτης στην ιστορία του ποδοσφαίρου που κατέκτησε το βραβείο για 6η φορά (όλες με την Μπαρτσελόνα).Το 2019, ο Λιονέλ Μέσι έγινε ο πρώτος στην ιστορία που το κατέκτησε για 3 συνεχόμενες σεζόν (2016-17, 2017-18 και 2018-19).Το 2018, ο Λιονέλ Μέσι έγινε ο πρώτος ποδοσφαιριστής στην ιστορία που κατέκτησε τον τίτλο για 5η φορά. Το 2013, ο Λιονέλ Μέσι έγινε ο πρώτος ποδοσφαιριστής στην ιστορία που το πήρε για 3η φορά. Ο πρώτος που κατάφερε διπλή κατάκτηση ήταν ο Γερμανός Γκερντ Μίλερ, ο οποίος κέρδισε το δεύτερο χρυσό του παπούτσι το 1972. Ο πρώτος που κατάφερε να το κατακτήσει δύο συνεχόμενες χρονιές ήταν ο Σκοτσέζος Άλι Μακόιστ, το 1992 και 1993. Ο πρώτος που κατάφερε διπλή κατάκτηση με δύο διαφορετικούς συλλόγους ήταν ο Βραζιλιάνος Μάριο Ζαρντέλ, το 1999 και 2002. Ο πρώτος που το κατέκτησε με συλλόγους από δύο διαφορετικά πρωταθλήματα ήταν ο Πορτογάλος Κριστιάνο Ρονάλντο, το 2008 και το 2011. Στην ιστορία του θεσμού υπήρξαν κάποιοι ιδιαίτερα παραγωγικοί σκόρερ, οι οποίοι κατέκτησαν το έπαθλο ξεπερνώντας τα 40 γκολ πρωταθλήματος σε μια σεζόν. Κορυφαίος όλων ο Αργεντινός Λιονέλ Μέσι, ο μοναδικός που πέτυχε 50 γκολ σε μια σεζόν, και μάλιστα στο απαιτητικό πρωτάθλημα Ισπανίας, το 2011-12. Ο πρώτος που πέτυχε πάνω από 40 γκολ ήταν ο Πορτογάλος Εουσέμπιο, το 1967-68. Ο ίδιος ήταν ο πρώτος που το κατάφερε και δεύτερη φορά, το 1972-73, κάτι που πέτυχε μόνο ο Μέσι και μάλιστα σε δύο συνεχόμενες σεζόν, το 2011-12 και το 2012-13. Οι πιο παραγωγικοί σκόρερ είναι: Ως τώρα κανείς ποδοσφαιριστής της Α΄ Εθνικής δεν κατάφερε να κερδίσει το Χρυσό Παπούτσι. Ο μόνος Έλληνας που το κατάφερε ήταν ο Νίκος Μαχλάς το 1997-98, όταν αγωνιζόταν στην ολλανδική Φίτεσε Άρνεμ.Τέσσερις Έλληνες παίκτες έχουν πάρει το Αργυρό Παπούτσι χάνοντας για λίγο το χρυσό. Ήταν οι εξής: 1968-69: Γιώργος Σιδέρης (Ολυμπιακός Π.): 36 γκολ (Δεύτερος ο Βούλγαρος Πέταρ Ζέκοφ με 35). 1971-72: Αντώνης Αντωνιάδης (Παναθηναϊκός): 40 γκολ (Δεύτερος ο Γερμανός Γκερντ Μίλερ με 39). 1978-79: Θωμάς Μαύρος (ΑΕΚ): 35 γκολ (δεύτερος ο Ολλανδός Κις Κιστ με 34). 1992-93: Βασίλης Δημητριάδης (ΑΕΚ): 33 γκολ (Δεύτερος ο Σκοτσέζος Άλι Μακόιστ με 32).Επίσης, τρεις ποδοσφαιριστές από το ελληνικό πρωτάθλημα έχουν κερδίσει το Χάλκινο Παπούτσι: 1970-71: Γιώργος Δέδες (Πανιώνιος): 28 γκολ. 1982-83: Νίκος Αναστόπουλος (Ολυμπιακός Π.): 29 γκολ. 1997-98: Κριστόφ Βαζέχα (Παναθηναϊκός): 32 γκολ. "ΑΛΜΑΝΑΚ: Όλα για το ποδόσφαιρο '91", εκδ. Εικόνες, τόμ. Γ΄, σελ. 202. Χρυσό παπούτσι (Golden Boot) http://www.eurotopfoot.com/soulierdor.php3 Αρχειοθετήθηκε 2009-04-29 στο Wayback Machine.